cy en ceb cy cy ku en cy cy id de it en en ceb cy cy ku en cy cy cy cy en cy cy cy cy cy es cy cy cy cy en cy cy cy en cy cy cy en cy cy en cy cy cy en cy cy en cy cy cy cy cy cy cy en cy cy en cy cy en cy cy en cy cy cy en cy cy en cy cy en cy cy en cy cy cy en cy cy en cy cy cy en cy cy en cy cy cy en cy cy cy cy cy cy cy en en cy en de en es tr de
Llywodraeth Cymru yn cyhoeddi astudiaeth ar gyfer peilot astudio tramor
July 18, 2018 Heledd Bebb
Yn ystod hanner cyntaf 2018 bu OB3 yn gweithio ar astudiaeth pennu cwmpas er mwyn darparu tystiolaeth i gefnogi datblygiad peilot astudio tramor, mewn ymateb i un o argymhellion Adolygiad Diamond o Addysg Uwch yng Nghymru.
Amcanion yr ymchwil oedd i:
adolygu niferoedd presennol o fyfyrwyr o Gymru sy'n astudio dramor
ymgymryd ag adolygiad llenyddiaeth o arferion ariannu cynlluniau symudedd allanol ledled y byd
archwilio nodweddion myfyrwyr sy'n astudio dramor a'r rhai sy'n anelu at wneud
archwilio rhwystrau a manteision astudio dramor
adolygu’r ddarpariaeth cyllido bresennol yng Nghymru a thramor
datblygu ac arfarnu opsiynau a gwneud argymhellion ar gyfer bwrw ymlaen â’r peilot
Mae Llywodraeth Cymru wedi cyhoeddi'r adroddiad heddiw, ac mae copi ar gael yma.
Cyhoeddi adroddiad OB3 ar ddeilliannau ac effaith rhaglen Cymunedau am Waith
July 5, 2018 Heledd Bebb
Mae Cymunedau am Waith yn raglen sy'n edrych i gefnogi oedolion di-waith tymor hir, oedolion economaidd anweithgar a phobl 16-24 oed nad ydynt mewn cyflgoaeth, addysg neu hyfforddiant. Fe'i ariennir ar y cyd gan Lywodraeth Cymru, yr Adran Gwaith a Phensiynau a'r Gronfa Gymdeithasol Ewropeaidd.
Arweiniodd OB3 ar ei gwerthusiad, dros dri cham rhwng Hydref 2016 a Mehefin 2018. Mae'r trydydd adroddiad bellach ar gael yma - sy'n asesu deilliannau'r rhaglen hyd yma, a'r effeithiau sy'n dechrau dod i'r amlwg.
Cyhoeddi dadansoddiad OB3- Buddsoddi Rhanbarthol yng Nghymru ar ôl Brexit
Ar ddiwedd 2017, cyhoeddodd Llywodraeth Cymru bapur polisi - Buddsoddi Rhanbarthol yng Nghymru ar ôl Brexit - fel cam cyntaf yn y broses o lunio ffordd newydd o fuddsoddi a datblygu economaidd rhanbarthol yng Nghymru. Yn dilyn hyn, cynhaliwyd cyfres o weithgareddau ymgysylltu er mwyn casglu barn rhanddeiliaid am y syniadau a'r cynigion yn y papur.
OB3 fu'n gyfrifol am ddadansoddi'r ymatebion a gasglwyd, ac mae dogfen wedi ei chyhoeddi nawr sy'n crynhoi hyn olll yn Buddsoddi Rhanbarthol yng Nghymru ar ôl Brexit - Adroddiad Ymgysylltu.
OB3 yn crynhoi barn ar fuddsoddiad rhanbarthol yng Nghymru ar ôl Brexit
April 26, 2018 Heledd Bebb
Mae OB3, mewn cydweithrediad â Regeneris wrthi'n paratoi adroddiad fydd yn cyfuno ymatebion ymarferiad ymgysylltu ar y papur polisi 'Buddsoddiad rhanbarthol yng Nghymru ar ôl Brexit'. Bydd yr astudiaeth yn digwydd rhwng Ebrill a Mehefin 2018, gyda'r adroddiad yn cael ei gyflwyno i swyddfa WEFO, Llywodraeth Cymru.
OB3 i edrych ar agweddau myfyrwyr yn sector addysg bellach a dysgu seiliedig ar waith i addysg ddwyieithog
April 26, 2018 Heledd Bebb
Comisiynwyd Ymchwil OB3 gan y Coleg Cymraeg Cenedlaethol i gynnal ymchwil ymysg myfyrwyr yn y sectorau Addysg Bellach (AB) a Dysgu Seiliedig ar Waith (DSW).
Bwriad yr ymchwil yw datblygu dealltwriaeth fanwl o agweddau dysgwyr tuag at dderbyn addysg yn y Gymraeg neu'n ddwyieithog. Bydd canfyddiadau'r ymchwil yn cael eu defnyddiol fel sail i gynllunio datblygiad darpariaeth Cymraeg a dwyieithog yn y sectorau hyn, ac hefyd yn sail i ymgyrchoedd marchnata a fydd yn ceisio denu myfyrwyr at ddarpariaeth cyfrwng Cymraeg/dwyieithog.
OB3 i gynnal gwerthusiad o Rhieni, Gofal Plant a Chyflogaeth (PaCE)
April 3, 2018 Heledd Bebb
Bydd Ymchwil OB3 ar y cyd â Dateb, Pobl & Gwaith ac Athrofa Ymchwil Gymdeithasol ac Economaidd Cymru (WISERD) yn ymgymryd â gwerthusiad o Rieni, Gofal Plant a Chyflogaeth (PaCE) - ymyriad allweddol yn y farchnad lafur a ddatblygwyd gan Lywodraeth Cymru ac a ariennir ar y cyd gan Gronfa Gymdeithasol Ewrop (ESF). Nod prosiect PaCE yw helpu gwella rhagolygon cyflogaeth rhieni lle mae gofal plant yn brif rwystr i gael mynediad at hyfforddiant neu gyfleoedd gwaith. Bydd y gwerthusiad yn ymchwilio i weithredu cyfredol PaCE yn erbyn y model theori newid sy'n tanategu'r rhaglen; asesu'r gwahaniaethau rhwng gweithrediadau Blaenoriaeth 1 a Blaenoriaeth 3; asesu ei heffeithiolrwydd wrth helpu rhieni dros 25 oed i gyflawni cyflogaeth gynaliadwy ac asesu ei heffeithiolrwydd wrth leihau nifer y rhieni ifanc rhwng 16 a 24 oed nad ydynt yn ymwneud ag addysg, hyfforddiant na chyflogaeth.
Ymchwil OB3 yn edrych ar astudio tramor gan fyfyrwyr sy'n hanu o Gymru
March 23, 2018 Heledd Bebb
Mae OB3, ar y cyd â WISERD, wedi'i benodi gan Lywodraeth Cymru i gynnal astudiaeth gwmpasu i astudio israddedig dramor ymhlith myfyrwyr sy'n byw yng Nghymru.
Nod yr astudiaeth ymchwil yw darparu tystiolaeth i gefnogi datblygiad peilot Astudiaeth Dramor. Amcanion penodol yr ymchwil yw:
• Adolygu'r nifer gyfredol o fyfyrwyr sy'n byw yng Nghymru sy'n astudio dramor
• Adolygu arfer byd-eang ar gyfer ariannu cynlluniau symudedd allanol
• Adolygu'r darpariaethau ariannu cyfredol yng Nghymru a thramor, a nodi unrhyw fylchau neu gorgyffwrdd mewn cyllid
• Datblygu a gwerthuso opsiynau a gwneud argymhellion ar gyfer cynllun peilot
OB3 yn asesu dichonolrwydd datblygiad darpariaeth cyfrwng Cymraeg ym Mhrifysgol Caerdydd
March 23, 2018 Heledd Bebb
Mae OB3 wedi'i benodi i asesu dichonoldeb datblygu darpariaeth cyfrwng Cymraeg o fewn pedair ysgol benodol ym Mhrifysgol Caerdydd. Mae'r ymchwil ar y gweill ar hyn o bryd, gydag ymchwilwyr OB3 yn trafod yr opsiynau amrywiol gyda staff a myfyrwyr ar gyfer yr Ysgol Ddeintyddiaeth, yr Ysgol Gwyddorau Cymdeithasol, yr Ysgol Biowyddorau a'r Ysgol Beirianneg ym Mhrifysgol Caerdydd.
Gwerthuso addysg gychwynnol i athrawon (cyfrwng Cymraeg)
March 23, 2018 Heledd Bebb
Penodwyd OB3 ar y cyd gydag Arad a Dateb i ymgymryd â gwerthusiad o'r ddarpariaeth cyfrwng Cymraeg mewn Addysg Gychwynnol i Athrawon. Mae;r gwaith yn cynnwys adolygiad desg o ddogfennaeth strategol a gweithredol, cyfweld ystod o gyfranwyr gan gynnwys athrawon dan hyfforddiant cyfredol, athrawon sydd wedi bod yn dysgu am hyd at bum mlynedd, cydlynwyr hyfforddiant athrawon mewn ysgolion, mentoriaid a chynrychiolwyr o bob canolfan addysg gychwynnol i athrawon yng Nghymru. Bydd y gwerthusiad yn darparu tystiolaeth i hysbysu proses diwygio Addysg Gychwynnol i Athrawon sy'n digwydd ar hyn o bryd.
Ystyried dichonoldeb darpariaeth dwyieithog Prifysgol De Cymru
March 23, 2018 Heledd Bebb
Penodwyd Ymchwil OB3 gan BRifysgol De Cymru i ymgymryd ag astudiaeth dichonoldeb i ddatblygiad darpariaeth dwyieithog ar draws ei rhaglenni israddedig. Mae'r ymchwil wedi cynnwys dadansoddiad o ddata a gwybodaeth, cyfweliadau gyda staff a chyfres o grwpiau ffocws gyda myfyrwyr a darpar-fyfyrwyr posibl. Casglodd arolwg ar-lein farn bron i 300 o fyfyrwyr cyfredol. Bu ymchwilwyr OB3 yn gweithio'n agos gyda dau intern ymroddedig yn y Brifysgol, gan eu galluogi i ddatblygu eu sgiliau ymchwil cymdeithasol, a'u harwain trwy amrywiol dasgau'r briff ymchwil.
Adroddiad OB3 yn gwerthuso Rhwydwaith Seren yn cael ei gyhoeddi
February 5, 2018 Heledd Bebb
Rhwydwaith o ganolfannau rhanbarthol yw Seren, a gynlluniwyd i gynorthwyo myfyrwyr chweched dosbarth disgleiriaf Cymru i gyflawni eu potensial academaidd a chael lle mewn prifysgolion blaenllaw.
Comisiynwyd OB3 i ymgymryd â gwerthusiad ffurfiannol a phroses o'r Rhwydwaith Seren i lywio penderfyniadau ynghylch y meini prawf at gyfer cyfranogiad pobl ifanc, a dylunio darpariaeth y rhaglen ar lefel genedlaethol a lleol. Mae copi o'r adroddiad ar gael yma.
Cyhoeddi adroddiad OB3 - Gwerthusiad Terfynol 2007-13 Cronfeydd Strwythurol Ewrop
January 19, 2018 Heledd Bebb
Nod y Gwerthusiad Terfyn Rhaglen oedd gwerthuso beth gyflawnodd rhaglenni Cronfeydd Strwythurol 2007-2013 a nodi pa wersi y gellir eu dysgu er mwyn gweithredu rhaglenni 2014-2020 ac ar gyfer cynllunio unrhyw ragleni i’r dyfodol. Roedd y gwerthusiad yn cynnwys adolygu’r holl raglenni a’r gwerthusiadau lefel prosiect a gynhaliwyd ar y rhaglenni; felly mae’n cynrychioli synthesis o’r hyn a ddysgwyd yn gynharach, llawer ohono eisoes wedi’i adlewyrchu yn y dasg o gynllunio a chyflenwi rhaglenni 2014-2020, mewn prosiectau a gynorthwyir ac wrth ddatblygu cynigion prosiect. Mae copi o'r adroddiad ar gael yma.
Adroddiad Cam 2 Gwerthusiad Cymunedau am Waith wedi ei gyhoeddi heddiw
December 7, 2017 Heledd Bebb
Mae ail adroddiad Ymchwil OB3 ar gyfer Gwerthusiad o raglen Cymuendau am Waith Llywodraeth Cymru - sy'n helpu oedolion sydd bellaf oddi wrth y farchnad lafur i ddod o hyd i waith - wedi ei gyhoeddi heddiw. Mae'r ail adroddiad yn asesu sut y sefydlwyd y rhaglen a sut mae'n gweithredu. Gellir darllen yr adroddiad yma.
Cyhoeddi adroddiad OB3 i ddyheadau entrepreneuriaid ifanc yng Nghymru
November 30, 2017 Heledd Bebb
Mae adroddiad newydd ar entrepreneuriaeth ieuenctid yng Nghymru wedi ei gyhoeddi heddiw gan Lywodraeth Cymru. Mae'r ymchwil, a gyflawnwyd gan Ymchwil OB3 a Beaufort Research, yn paentio darlun cadarnhaol o uchelgais, annibyniaeth a phenderfyniad ymhlith entrepreneuriaid ifanc yng Nghymru. Comisiynwyd yr ymchwil i adnabod a deall y gyrwyr a'r rhwystrau sy'n dylanwadu ar entrepreneuriaid ifanc sy'n ystyried sefydlu, neu sydd wedi dechrau mewn busnes. Mae copi o'r adroddiad ar gael yma.
OB3 i werthuso cynllun PQASSO i Gymru
November 13, 2017 Heledd Bebb
Dros y flwyddyn nesaf, bydd Ymchwil OB3 yn mynd ati i gynnal gwerthusiad terfynol o gynllun PQASSO i Gymru. Nod PQASSO i Gymru yw cryfhau ansawdd y trydydd sector yng Nghymru. Mae'n gynllun a arianwyd gan y Gronfa Loteri Fawr dros bum mlynedd yng Nghymru. Mae'n cael ei redeg gan yr NCVO.
Bydd y gwerthusiad terfynol yma yn edrych yn benodol ar beth sydd wedi gweithio'n dda a beth y gellid fod wedi ei wella, sut mae'r prosiect yn gwneud gwahaniaeth i'r sefydliadau a sut mae adeiladu ar y gwaith a gyflawnwyd hyd yma. Bydd y broses werthuso yn cynnwys dadansoddi data a gwybodaeth, cyfweld staff, mentoriaid ac aseswyr, a sefydliadau sydd wedi bod ynghlwm gyda gwahanol elfennau o'r cynllun gan adrodd ddiwedd 2018.
OB3 ac Arad yn cydweithio ar adolygiad o'r Mudiad Meithrin
November 13, 2017 Heledd Bebb
Bydd cwmni ymchwil Arad ynghyd ag Ymchwil OB3 yn gweithio mewn partneriaeth dros y misoedd nesaf wrth ymgymryd ag adolygiad annibynnol o waith y Mudiad Meithrin. Bydd yr adolygiad yn edrych ar drefniadau cyllido, strwythur a gweithgaredd y Mudiad Meithrin fel asiant hollbwysig i greu miliwn o siaradwyr Cymraeg erbyn 2050.
Adroddiad Gwerthuso OB3 ar gyfer Sêr Cymru II wedi ei gyhoeddi
November 7, 2017 Heledd Bebb
Mae rhaglen Sêr Cymru II yn anelu i ddatblygu ardderchogrwydd ymchwil yn y prif fannau sialens o wyddorau bywyd ac iechyd, uwch-adeiladu peirianneg a deunydd, carbon isel a'r amgylchedd. Mae'r adroddiad gwerthusiad cychwynnol yn edrych ar y ffordd mae'r rhaglen yn cael ei gweithredu, ei chyd-ddibyniaeth a'i effaith.
Cynhaliwyd cam cychwynnol y gwerthusiad rhwng mis Ionawr a mis Gorffennaf 2017 gan OB3 mewn cydweithrediad â Regeneris, ac roedd yn cynnwys cyfweliadau cwmpasu gyda rhanddeiliaid, dadansoddiad manwl o lenyddiaeth berthnasol, modelau theori newid, paratoi gwaelodlin o'r sefyllfa bresennol ac adolygiad o'r trefniadau monitro. Mae copi o'r adroddiad ar gael yma.
Ymchwil OB3 yn paratoi astudiaeth dichonolrwydd i Brifysgol Abertawe
October 25, 2017 Heledd Bebb
Comisiynwyd OB3 yn ystod yr Haf i ymgymryd â darn o waith i ystyried dichonolrwydd sefydlu neu ddatblygu darpariaeth cyfrwng Cymraeg mewn dau faes penodol - y Biowyddorau a Seicoleg -  ym Mhrifysgol Abertawe. Mae'r gwaith yn cynnwys trafod gydag aelodau staff perthnasol, grwpiau ffocws mewn ysgolion uwchradd a chyda myfyrwyr presennol.
OB3 i gynnig cyngor gwerthuso arbenigol ar gyfer New Pathways
October 25, 2017 Heledd Bebb
Mae New Pathways wedi apwyntio Ymchwil OB3 i ddarparu cyngor ac arbenigedd gwerthuso i'r sefydliad wedi iddo fod yn llwyddiannus yn gwneud cais am gyllid oddi wrth y Ganolfan Arbenigedd ar Gamdrin Rhywiol o Blant.
Bydd Ymchwil OB3 yn cefnogi New Pathways i ddatblygu model rhesymeg Theori Newid a chynllun gwerthuso a fydd yn sail i'w waith pwysig gyda phlant a phobl ifanc.
Cyhoeddi adolygiad OB3 o'r Rhaglen Effeithlonrwydd drwy Dechnoleg
September 1, 2017 Heledd Bebb
Mae’r 'Rhaglen Effeithlonrwydd drwy Dechnoleg' (ETT) nod o hyrwyddo effeithlonrwydd trwy dechnoleg yn y Gwasanaeth Iechyd Gwladol (GIG) yng Nghymru.
Apwyntiwyd OB3 gan Lywodraeth Cymru er mwyn:
asesu'r broses o weithredu’r rhaglen
asesu canfyddiadau am effeithiolrwydd y Rhaglen.
Ein casgliad cyffredinol ni, o’r adolygiad cynnar hwn, yw bod y Rhaglen ETT yn cynnig ymateb priodol ac ystwyth i’r angen clir am gyflymu’r broses o fabwysiadu technoleg yn y GIG yng Nghymru, er bod angen gwerthusiad pellach er mwyn asesu'r effaith. Mae'n cyd-fynd yn dda â'r ffactorau allweddol sy'n gyrru polisi yn ei flaen, a'r canfyddiad yw y bydd yn cyflawni amrywiaeth priodol o weithgareddau’n gyflym a’i fod yn gyson iawn â nodau a bwriadau gwreiddiol y rhaglen.
Gellir bwrw golwg ar yr adroddiad terfynol a'i grynodeb yma.
Tags technoleg, iechyd, gwerthuso, gwerthusiad, adolygiad, llywodraeth cymru, ob3, old bell 3, arloesi
590 Tahoe Keys Blvd, South Lake Tahoe, CA 96150
Rhif Cofrestredig y Cwmni: 5565984